สธท.เชื่อดัชนีหุ้นยังไม่ถึงพันจุดเร็วๆนี้
ประธานสภาธุรกิจคาดคงยังไม่เห็นระดับ 1,000 จุด เร็ว ๆ นี้
6 ก.ย. 2553

ประธานสภาธุรกิจคาดคงยังไม่เห็นระดับ 1,000 จุด เร็ว ๆ นี้ 
นายไพบูลย์ นลินทรางกูร ประธานกรรมการ สภาธุรกิจตลาดทุนไทย(สธท.) กล่าวว่า สำหรับดัชนีตลาดหุ้นไทยคาดว่ามีโอกาสแตะที่ระดับ 1,000 จุดได้ แต่คงจะไม่เกิดขึ้นเร็วๆนี้ อย่างไรก็ตามในระยะยาวเชื่อมั่นว่าตลาดหุ้นไทยจะปรับตัวดีขึ้นต่อเนื่อง ตามทิศทางเดียวกันกับเศรษฐกิจ
ส่วนความกังวลในเรื่องเงินลงทุนไหลเข้า ที่มีส่วนทำให้ค่าเงินบาทแข็งค่านั้น ขณะนี้เห็นว่ายังไม่ใช่เรื่องที่น่าเป็นห่วง เพราะยังไม่สูงจนน่ากังวล รวมถึงทั้งตลาดตราสารหนี้และตลาดหุ้นยังต้องการสภาพคล่องอยู่ เพื่อให้ราคาสะท้อนตามความเป็นจริงมากขึ้น จึงไม่ใช่จังหวะที่ธนาคารแห่งประเทศไทย(ธปท.)จะมีมาตรการ หรือเข้ามาบริหารจัดการค่าเงิน